### Resumé

AAB Vejle anmoder om kommunens godkendelse af boligorganisationens vedtægtsændringer.

Formålet med vedtægtsændringen er at tydeliggøre, at organisationen udøver sin virksomhed på et non-profit grundlag.

### Sagsfremstilling

Det er et grundlæggende princip i den almene boliglovgivning, at de almene boligorganisationer ikke har som formål at tjene penge på udlejning af boligerne.

[adresse] ønsker at tydeliggøre i vedtægterne, at organisationen udøver sin virksomhed på et non-profitgrundlag.

Vedtægtsændringen indebærer, at der sker en ændring i vedtægternes kapitel 1, § 1, der blandt andet omhandler boligorganisationens formål. Se i øvrigt faktaboks om AAB-vedtægter.

Der vil blive tilføjet følgende formulering i vedtægternes § 1, stk. 3: *AAB Vejle udøver sin virksomhed på et nonprofit-grundlag.*

[adresse] oplyser, at en tilføjelse om, at organisationen er non-profit, er et vigtigt signal i forhold til samarbejdspartnere og myndigheder. En tydeliggørelse af non-profit status i vedtægterne vil ifølge boligorganisationen gøre det muligt at opnå mere favorable aftaler med leverandører af IT-software. At kunne gøre brug af tidssvarende software er vigtigt for at boligorganisationens administration kan sikre at et godt serviceniveau af lejerne, ligesom det fremmer fleksibelt samarbejde, automatiseringer og lettere brug af andre IT-systemer.

Repræsentantskabet for AAB Vejle har enstemmigt godkendt vedtægtsændringerne den 2. april 2024.

![AAB-vedtægter, kap. 1.](data:image/png;base64...)

**Forvaltningens bemærkninger**

Forvaltningen har gennemgået AAB Vejles vedtægtsændringer og påset, at de overholder reglerne for en almen boligorganisation.

**Lovgrundlag**

Boligorganisationens vedtægter skal ifølge almenboliglovens § 12, stk. 5 godkendes af kommunen.

### Økonomi

Ingen bemærkninger

### Klima og resiliensvurdering

Ingen bemærkninger.

### Sagens videre forløb

Sagen skal alene behandles af Teknisk Udvalg.

### Indstilling Teknik- og Miljødirektøren indstiller,

**at** udvalget godkender vedtægtsændringen.

### Beslutning

Godkendt.